9. aprill

9. aprill on Gregoriuse kalendri 99. (liigaastal 100.) päev; aasta lõpuni jääb 266 päeva. Juliuse kalendri järgi 27. märts (1901–2099).

 Sündmused 
Eestis
1867 – Hans Erdell ostis päriseks Roobe mõisa ja temast sai esimene eesti talupojast rüütlimõisa omanik.
1910 – Peterburi Jaani kirikus algas 10. aprillini kestnud I eesti asunduste hariduskoosolek.
1918 – Tartus ilmus Eesti Maarahva Liidu häälekandja Maaliit esimene number.
1925 – siseminister määras Eduard Metsa Politseikooli ülemaks.
1937 – Tallinnas lõppes kolm päeva kestnud poksi kolmikturniir, kus osalesid Eesti, Saksamaa ja Läti poksijad. Turniiri võitis üllatusega Eesti, kes Saksamaad võitis 5:3 ja Lätit 7:1, Saksamaa võitis Lätit 8:0.ESBL veebis (vaadatud 29.12.2014)
1938 – valiti omavalitsuste esinduskogude poolt valitavad esindajate kogu liikmed.
1992 – Jaak Tamm valiti Tallinna linnapeaks.
1995 – Eesti rahuvalverühm Estpla-1 asus teenistusse Horvaatias.
1997 – rahvusooperi Estonia noor balletisolist Stanislav Jermakov tuli Lõuna-Aafrikas Pretorias rahvusvahelise balletikonkursi üldvõitjaks.
2012 – Keskerakonnast astusid üheskoos välja Vilja Savisaar-Toomast, Siiri Oviir, Ain Seppik, Toomas Varek, Inara Luigas, Lembit Kaljuvee, Deniss Boroditš ja Rainer Vakra.Kalle Muuli, Tiit Pruuli. Vilja teine elu. Tallinn, 2015, lk. 334

Maailmas
 1454 – Itaalia riigid Milano, Firenze ja Veneetsia sõlmisid Lodi rahulepingu.
 1609 – Hispaania ja Holland kirjutasid alla üheksa-aastasele rahulepingule.
 1667 – Pariisis toimus teadaolevalt esimene avalik kunstinäitus.
 1682 – kaks päeva pärast Mississippi suudmesse jõudmist kuulutas Prantsuse maadeuurija Sieur de La Salle kõik Mississippiga piirnevad maa-alad Prantsuse krooni alla kuuluvaks ning nimetas koloonia kuningas Louis XIV auks Louisianaks.
 1691 – Prantsuse väed vallutasid Belgias Monsi linna.
 1865 – Ameerika Ühendriikides lõppes kodusõda.
 1867 – Ameerika Ühendriikide Senat ratifitseeris lepingu, millega Venemaalt osteti Alaska.
 1872 – Samuel R. Percy sai patendi piimapulbri tootmisprotsessile.
 1938 – Kaunases kirjutati alla Eesti, Läti ja Leedu vahelise veksliseaduse konventsioon ning Eesti, Läti ja Leedu vaheline tšekiseaduse ühtlustamise konventsioon.
 1938 – Tuneesias hukkus Tuneesia mässuliste ja Prantsusmaa politsei ja relvajõudude kokkupõrgetes 22 inimest ning 150 sai haavata.
 1940 – Teine maailmasõda: Saksamaa okupeeris Taani ja alustas Norra vallutamist.
 1963 – Winston Churchill sai esimese välismaalasena USA aukodanikuks.
 1969 – toimus lennuki Concorde esimene katselend.
 1970 – ansambel The Beatles läks laiali.
 1978 – asutati Eesti Sõjaveteranide Ühing Rootsis, esimeheks valiti Jüri Remmelgas.
 1983 – kosmosesüstik Challenger pöördus tagasi oma esimeselt missioonilt STS-6.
 1989 – toimus Thbilisi veretöö: Nõukogude siseväed ajasid Thbilisis laiali iseseisvuslaste rahumeelse demonstratsiooni. Hukkus 18 inimest.
 1991 – Gruusia kuulutas end iseseisvaks.

 Sündinud 

1821 – Charles Baudelaire, prantsuse kirjanik
1863 – Henry De Vere Stacpoole, iiri kirjanik
1898 – Paul Robeson, ameerika laulja, atleet ja näitleja
1918 – Jørn Utzon, taani arhitekt
1932 – Carl Perkins, USA laulja, laulukirjutaja ja kitarrist
1933 – Jean-Paul Belmondo, prantsuse näitleja
1939 – Ants Nopri, eesti näitleja
1946 – Bente Dahl, Taani poliitik
1953 – Viktor Vassiljev, Eesti arst ja poliitik
1955 – Kersti Kracht, eesti ettevõtja
1960 – Jaak Aab, eesti poliitik
1960 – Enno Tammer, eesti ajakirjanik
1962 – Anu Saagim, eesti seltskonnategelane
1967 – Tarmo Kruusimäe (Kojamees), eesti laulja
1968 – Aivar Viidik, eesti ajakirjanik, poliitik ja kogukonnaaktivist
1969 – Tõnu Kõrvits, eesti helilooja
1971 – Gunnar Kobin, eesti ettevõtja
1971 – Jacques Villeneuve, Kanada vormelisõitja
1977 – Gerard Way, USA laulja
1978 – Jorge Andrade, portugali jalgpallur
1978 – Rachel Stevens, inglise laulja ja näitleja

 Surnud 

1483 – Edward IV, Inglise kuningas
1484 – Edward Middlehamist, Walesi prints
1553 – François Rabelais, prantsuse kirjanik
1626 – Francis Bacon, inglise filosoof
1936 – Ferdinand Tönnies, saksa sotsioloog
1942 – Augustin Verlin, Eesti kohtunik
1955 – Paul Mühlverk, Eesti sõjaväelane
1961 – Ahmed Zogu, endine Albaania kuningas
1976 – Paul Lestal, eesti kindlustustegelane
1999 – Ibrahim Bare Mainassara, Nigeeria president
2011 – Sidney Lumet, USA filmirežissöör, produtsent ja stsenarist
2016 – Ülle Ulla, eesti näitleja, baleriin, laulja, varieteeartist ja tantsupedagoog
2021 – Prints Philip, Edinburghi hertsog
2021 – DMX, Ameerika Ühendriikide räppar
2022 – Mihhail Bronštein, Eesti majandusteadlane ja akadeemik

 Pühad 
 Märtrite päev Tuneesias
 Rahvusliku ühtsuse päev Gruusias
 Soome keele päev – 9. aprill on Mikael Agricola surma- ja Elias Lönnroti sünniaastapäev

 Ilmarekordid 
Tallinna maksimumtemperatuur +19,0 °C (2018)
Tallinna miinimumtemperatuur –11,5 °C (1922)
Tartu maksimumtemperatuur +23,1 °C (2018)
Tartu miinimumtemperatuur –11,6 °C (1902)

Moskvas oli ööpäeva kõrgeim õhutemperatuur +21,1 °C (2008).

 Viited 

Aprill 09